stanford-oval/wikipedia huggingface dataset:
ลิฉุย

| หลี่ จุ๋ย (มาตรฐาน)   ลิฉุย (ฮกเกี้ยน) |
| --- | --- |
李傕
หลังตั๋งโต๊ะเสียชีวิต กุยกีกับลิฉุยเข้าปล้นที่ฉางอัน เมืองหลวงของฮั่น ภาพวาดสมัยราชวงศ์ชิงแสดงการโจมตีนี้

เจ้ากรมกลาโหม (大司馬)
ดำรงตำแหน่ง 195–198
กษัตริย์: พระเจ้าเหี้ยนเต้
ผู้บัญชาการกองพลทหารม้ารถศึก (車騎將軍)
ดำรงตำแหน่ง 192–195
กษัตริย์: พระเจ้าเหี้ยนเต้
ผู้บังคับการมณฑลราชธานี (司隸校尉)
ดำรงตำแหน่ง 192–195
กษัตริย์: พระเจ้าเหี้ยนเต้
 
ข้อมูลส่วนบุคคล
เกิด: ไม่ทราบ เทศมณฑลฟู่ผิง มณฑลส่านชี
เสียชีวิต: ค.ศ. 198
บุตร: Li Shi ลูกสาวไม่ทราบชื่อ 1 คน
อาชีพ: จุนพล, ขุนนาง, ขุนศึก
ชื่อรอง: จื่อหราน (稚然)
บรรดาศักดิ์: ฉือหยางโหว (池陽侯)

ลิฉุย (เสียชีวิตเดือนพฤษภาคมหรือมิถุนายน ค.ศ. 198) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก นายทหารของตั๋งโต๊ะ มีความทะเยอทะยานสูงไม่แพ้เจ้านาย เมื่อตั๋งโต๊ะถูกลิโป้ฆ่า ลิฉุยได้ร่วมมือกับกุยกี เตียวเจ หวนเตียว จัดตั้งกองทัพบุกยึดอำนาจในเมืองหลวงมาได้ ทำให้ลิโป้ต้องหนีออกมา และกลายเป็นขุนพลเร่ร่อน ส่วนอ้องอุ้นถูกประหาร เมื่อมีอำนาจก็กระทำการหยาบช้าไม่ต่างจากสมัยของตั๋งโต๊ะ
ต่อมา เอียวปิวได้ทำให้ลิฉุยกับกุยกีผิดใจกัน แต่ก็ให้เกิดความวุ่นวายขึ้น จนทำให้พระเจ้าเหี้ยนเต้ต้องย้ายเมืองหลวงมาอยู่ที่ลกเอี๋ยง ต่อมา ลิฉุย กุยกีได้กลับมาร่วมมือกันอีกครั้งหวังปลงพระชนม์ฮ่องเต้ แต่กองทัพของลิฉุย กุยกีก็ถูกโจโฉปราบปรามจนสิ้น ลิฉุย กุยกีหนีรอดมาได้ แต่ก็ถูกตวนอุย งอสิบ ฆ่าตายในเวลาต่อมา
ภาพลิฉุยจากเกม Romance of The Three Kingdoms XI ของค่ายเกม KOEI
วังจันทรเกษม

ระวังสับสนกับ พระราชวังจันทรเกษม
| วังจันทรเกษม |
| --- | --- |
ด้านหน้าของวังจันทรเกษม
th
ข้อมูลทั่วไป
สถานะ: เปลี่ยนสภาพ
ประเภท: วัง
ที่ตั้ง: แขวงดุสิต เขตดุสิต
เมือง:  กรุงเทพมหานคร
ประเทศ:  ไทย
พิกัด:  13°45′56″N 100°30′32″E﻿ / ﻿13.76556°N 100.50889°E﻿ / 13.76556; 100.50889
เริ่มสร้าง: พ.ศ. 2453
เจ้าของ: กระทรวงศึกษาธิการ
ปัจจุบันเป็นที่ตั้งของกระทรวงศึกษาธิการ
อาคารราชวัลลภ ภายในวังจันทรเกษม
วังจันทรเกษม ตั้งอยู่บนถนนราชดำเนิน ใกล้สะพานมัฆวานรังสรรค์ พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สร้างพระราชทานแก่สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร (รัชกาลที่ 6) โดยเริ่มก่อสร้างฐานรากเมื่อ พ.ศ. 2453 แต่รัชกาลที่ 5 สวรรคตเสียก่อน ตัวตำหนักจึงไม่แล้วเสร็จ การก่อสร้างวังจันทรเกษมได้ดำเนินการก่อสร้างในสมัยรัชกาลที่ 6 ขึ้นครองราชย์แล้ว แต่มิได้มีลวดลายวิจิตรพิสดารดังเช่นวังเจ้าฟ้า ทั่ว ๆ ไป คงเนื่องจากไม่ได้ใช้เป็นที่ประทับของรัชกาลที่ 6
ในปลายรัชสมัย พระบาทสมเด็จพระจุลจอมเกล้าเจ้าอยู่หัว ได้ทรงพระกรุณาโปรดเกล้าฯ ให้สร้างวังบนพื้นที่บริเวณเชิงสะพานมัฆวานรังสรรค์ด้านทิศตะวันตก เพื่อพระราชทานแก่ สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร โดยวังแห่งนี้มีนามว่า “วังจันท์” หรือ วังจันทรเกษม แต่สร้างยังมิทันแล้วเสร็จ พระบาทสมเด็จพระจุลจอมเกล้าเจ้าอยู่หัว ก็เสด็จสวรรคตเสียก่อน เมื่อวันที่ 23 ตุลาคม พ.ศ.2453
ครัันพระบาทสมเด็จพระมงกุฎเกล้าเจ้าอยู่หัว เสด็จเถลิงถวัลยราชสมบัติสืบสนองพระองค์สมเด็จพระบรมชนกนาถ ได้ทรงพระกรุณาโปรดเกล้าฯ ให้สร้างวังจันทรเกษมต่อจนแล้วเสร็จ ใน พ.ศ. 2454
พระองค์มิได้เสด็จมาประทับที่วังแห่งนี้ หากแต่ทรงพระกรุณาโปรดเกล้าฯ พระราชทานเป็นที่ทำการของกรมปี่พาทย์หลวง สังกัดกรมมหรสพ รวมทั้งยังเป็นที่เรียน และที่พักของนักเรียนโรงเรียนพรานหลวง ซึ่งเป็นโรงเรียนในพระบรมราชูปถัมภ์
นอกจากนี้ วังจันทรเกษมยังเคยเป็นที่ตั้งของโรงเรียนการเรือน ก่อนที่ในเวลาต่อมากระทรวงธรรมการ หรือ กระทรวงศึกษาธิการ จะเข้ามาใช้เป็นที่ทำการจนถึงปัจจุบัน
จากความเป็นมาของวังจันทรเกษม ที่ได้กล่าวโดยสังเขปในข้างต้น เป็นที่น่าสนใจว่าวังแห่งนี้มีความสำคัญเกี่ยวข้องกับวงการศึกษามาตั้งแต่อดีตจวบจนถึงปัจจุบัน ทั้งในฐานะเป็นที่ตั้งโรงเรียน และเป็นที่ทำการกระทรวง ซึ่งมีหน้าที่กำหนดนโยบายการศึกษาของประเทศ สมกับที่พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ พระราชทานวังแห่งนี้ เพื่อประโยชน์ของชาติบ้านเมืองอย่างแท้จริง
วังจั่นน้อย ส.พลังชัย

| วังจั่นน้อย ส> พลังชัย |
| --- | --- |
เกิด: อาภรณ์ โสภาพ 30 พฤษภาคม พ.ศ. 2510 (57 ปี)
วังจั่นน้อย ส.พลังชัย มีชื่อจริงว่า อาภรณ์ โสภาพ (ชื่อเล่น: ภรณ์) เกิดวันที่ 30 พฤษภาคม พ.ศ. 2510 ที่อำเภอโคกสำโรง จังหวัดลพบุรี เป็นนักมวยไทยชื่อดังระดับเงินแสนคนหนึ่งในประเทศไทย โด่งดังมีชื่อเสียงอยู่ในช่วง พ.ศ. 2530–2538  มีสถิติการชกที่แท้จริงไม่มีการบันทึกไว้ แต่คาดว่าอยู่ที่ 300 ครั้ง แพ้ไม่น่าจะเกิน 50 ครั้ง
ประวัติ

วังจั่นน้อยเป็นบุตรของนายหยาด และนางบุญ โสภาพ เรียนจบชั้นอนุปริญญาจากโรงเรียนรัตนพณิชยการ เริ่มชกมวยตั้งแต่อายุ 10 ขวบ ตระเวนชกมวยแถวบ้านเกิดจนมีชื่อเสียง จากนั้นจึงเดินทางเข้ามาชกมวยในกรุงเทพมหานคร อยู่ในสังกัดของทรงชัย รัตนสุบรรณ มีโอกาสขึ้นชกมวยหลายครั้ง จนมาเป็นที่รู้จักเมื่อ ชนะคะแนน นำพล หนองกี่พาหุยุทธ ได้ครองแชมป์มวยไทยรุ่นไลท์ฟลายเวท ของสนามมวยเวทีลุมพินี และฟลายเวท ถึง 4 สมัย ของเวทีเดียวกัน
ต่อมา วังจั่นน้อยสละแชมป์ และขยับมาชกในรุ่นที่สูงขึ้น ได้ครองแชมป์รุ่นจูเนียร์เฟเธอร์เวทของสนามมวยเวทีลุมพินี 5 สมัย ได้ชกกับนักมวยชื่อดังมากมาย เช่น สามารถ พยัคฆ์อรุณ, เจริญทอง เกียรติบ้านช่อง, ฉมวกเพชร ช่อชะมวง, สำราญศักดิ์ เมืองสุรินทร์, ก้องธรณี พยัคฆ์อรุณ, โอเล่ห์ เกียรติวันเวย์ เป็นต้น เงินค่าตัวสูงสุดที่ได้รับคือ 350,000 แสนบาท เมื่อชกกับสามารถ พยัคฆ์อรุณ โดยในครั้งนั้นวังจั่นน้อยเป็นฝ่ายเอาชนะคะแนนสามารถได้เมื่อวันที่ 2 พฤษภาคม พ.ศ. 2532 ที่เวทีมวยลุมพินี ซึ่งทั้งคู่ชกเป็นคู่มวยประกอบรายการชิงแชมป์โลกมวยสากลของเมืองชัย กิตติเกษม กับเทรซี่ มาคาลอส เจ้าของตำแหน่งชาวฟิลิปปินส์ เมื่อกรรมการประกาศผลคะแนนออกมา สามารถได้ประกาศแขวนนวมไปทันทีบนเวที   นอกจากนั้นยังได้รับรางวัลนักมวยไทยยอดเยี่ยมของสมาคมผู้สื่อข่าวกีฬาแห่งประเทศไทยเมื่อ พ.ศ. 2536
วังจั่นน้อย ได้รับฉายาว่า "ไอ้หมัด 33 วิ" จากการเอาชนะน็อก นำขบวน หนองกี่พาหุยุทธ น้องชายของนำพล หนองกี่พาหุยุทธ ด้วยหมัดไปด้วยเวลาเพียง 33 วินาที ของยกแรกเท่านั้น ซึ่งนับเป็นสถิติการชกที่รวดเร็วมาก และยังมีอีกฉายาหนึ่งว่า "ไอ้หนุ่มชีวาส" เนื่องจากชอบสังสรรค์เฮฮา กินเลี้ยงกับเพื่อนฝูงด้วยวิสกี้ยี่ห้อชีวาสรีเกิล โดยเฉพาะหลังชกเสร็จ และยังมีฉายาอื่นอีก เช่น "เมธีหมัดตรง" และ"พระกาฬละโว้"
วังจั่นน้อยเลิกชกมวยเมื่อ พ.ศ. 2540 เพราะสภาพร่างกายไม่ไหว โดยชกครั้งสุดท้ายแพ้คะแนน แรมโบ้น้อย ช.ทับทิม จึงหันมาช่วยพี่ชายดูแลค่ายมวยเพชรอาภรณ์อยู่ระยะหนึ่งจึงไปเป็นครูมวยไทยที่ประเทศฝรั่งเศส พร้อมกับสลับชกไปด้วย เป็นระยะเวลาประมาณ 2 ปีจึงกลับมาประเทศไทย ประกอบอาชีพส่วนตัวและช่วยพี่ชายทำค่ายมวย ประสบความสำเร็จอยู่ระดับหนึ่ง โดยสร้างนักมวยชื่อดังขึ้นมาได้ส่วนหนึ่ง และได้เลิกในเวลาต่อมา
ปัจจุบัน วังจั่นน้อยเป็นเทรนเนอร์อยู่ที่ค่าย ช.ห้าพยัคฆ์ ที่คลอง 8 อำเภอลำลูกกา จังหวัดปทุมธานี
ชื่ออื่น

วั่งจั่นน้อย ส.สิระดา (ชื่อในการชกมวยระยะหลัง)
พ.ศ. 2056

| --- | --- |
ศตวรรษ::  15  16  17
ปี::  2053  2054  2055  2056  2057  2058  2059
| --- | --- |
ปฏิทินสุริยคติไทย: 2056
ปฏิทินกริกอเรียน: 1513 MDXIII
Ab urbe condita: 2266
ปฏิทินอาร์มีเนีย: 962 ԹՎ ՋԿԲ
ปฏิทินอัสซีเรีย: 6263
ปฏิทินบาไฮ: −331 – −330
ปฏิทินเบงกอล: 920
ปฏิทินเบอร์เบอร์: 2463
ปีในรัชกาลอังกฤษ: 4 Hen. 8 – 5 Hen. 8
พุทธศักราช: 2057
ปฏิทินพม่า: 875
ปฏิทินไบแซนไทน์: 7021–7022
ปฏิทินจีน: 壬申年 (วอกธาตุน้ำ) 4209 หรือ 4149     — ถึง — 癸酉年 (ระกาธาตุน้ำ) 4210 หรือ 4150
ปฏิทินคอปติก: 1229–1230
ปฏิทินดิสคอร์เดีย: 2679
ปฏิทินเอธิโอเปีย: 1505–1506
ปฏิทินฮีบรู: 5273–5274
ปฏิทินฮินดู: 
 - วิกรมสมวัต: 1569–1570
 - ศกสมวัต: 1435–1436
 - กลียุค: 4614–4615
ปฏิทินโฮโลซีน: 11513
ปฏิทินอิกโบ: 513–514
ปฏิทินอิหร่าน: 891–892
ปฏิทินอิสลาม: 918–919
ปฏิทินญี่ปุ่น: Eishō 10 (永正１０年)
ปฏิทินจูเช: N/A
ปฏิทินจูเลียน: 1513 MDXIII
ปฏิทินเกาหลี: 3846
ปฏิทินหมินกั๋ว: 399 ก่อน ROC 民前399年
กล่องนี้:  ดู คุย แก้
พุทธศักราช 2056 ใกล้เคียงกับ
เมษายน ค.ศ. 1513 - มีนาคม ค.ศ. 1514
มหาศักราช 1435
ผู้นำ[แก้]

อาณาจักรอยุธยา : สมเด็จพระรามาธิบดีที่ 2 (พ.ศ. 2034-2072)
เหตุการณ์

พระเจ้าเชียงใหม่ พระเมืองแก้ว ยกทัพมาตีกรุงสุโขทัย สมเด็จพระรามาธิบดีได้ทรงออกทัพขึ้นไปป้องกันทางเหนือ จนกองทัพเชียงใหม่แตกกลับไป
วันเกิด > กันยายน

24 กันยายน – แคทเธอร์ริน ออฟ ซาซี - ลัวเอนบูร์ค – พระราชินีกัสตาร์ที่ 1 ของสวิเดน (ถึงแก่กรรม พ.ศ. 2078)
วันเกิด > ตุลาคม

30 ตุลาคม – แจคกัวส แอมยอท – นักเรียนชาวฝรั่งเศส (ถึงแก่กรรม พ.ศ. 2136)
วันเกิด > ธันวาคม

23 ธันวาคม – ทอมัส สมิธ – นักวิชาการ และนักการทูตชาวอังกฤษ (ถึงแก่กรรม พ.ศ. 2120)
วันเกิด > วันเดือนที่ไม่ปรากฏหลักฐานชัดเจน

อบี มอโตซาน – ขุนพลของญี่ปุ่น (ถึงแก่กรรม พ.ศ. 2130)
ไมเคิล บาลูส – นักบวชชาวเบลเยียม (ถึงแก่กรรม พ.ศ. 2132)
จอห์จ แคสสันเดอร์ – นักบวชชาวเฟลมิช (ถึงแก่กรรม พ.ศ. 2109)
ทอมัส ฟิทส์เกอราล์ด – เอิร์ลแห่งที่ 10 ของคิลแดร์ (ถึงแก่กรรม พ.ศ. 2080)
วันเกิด > ปีที่น่าจะเป็นไปได้

เอลิซาเบธ เซย์เมอร์ – พระสุณิสาของ สมเด็จพระเจ้าเฮนรีที่ 8 แห่งอังกฤษ (ถึงแก่กรรม พ.ศ. 2106)
วันถึงแก่กรรม > มกราคม

เดือนมกราคม – Hans Folz – นักแต่ง (b. c. 1437)
วันถึงแก่กรรม > กุมภาพันธ์

20 กุมภาพันธ์ – พระเจ้าจอห์น แห่งเดนมาร์ก – กษัตริย์แห่งนอร์เวย์ และสวีเดน (พระราชสมภพ พ.ศ. 1998)
21 กุมภาพันธ์ – สมเด็จพระสันตะปาปาจูเลียสที่ 2 (พระราชสมภพ พ.ศ. 1986)
วันถึงแก่กรรม > มีนาคม

10 มีนาคม – จอห์น เด เวอร์, เอิร์ลที่ 13 แหเงอ็อคฟอร์ด – ขุนพลของอังกฤษ (เกิด พ.ศ. 1986)
วันถึงแก่กรรม > เมษายน

30 เมษายน – เอ็ดมูนด์ เด ลา โพล, ดยุคที่ 3 แห่งซัฟโฟล์ค – ดยุคแห่งซัฟโฟล์ค (เกิด พ.ศ. 2014)
วันถึงแก่กรรม > มิถุนายน

13 มิถุนายน – ไพย์โร โซเดอร์ไน – รัฐบุรุษแห่งฟลอเรนซ์ (เกิด พ.ศ. 1993)
วันถึงแก่กรรม > กันยายน

9 กันยายน – พระเจ้าเจมส์ที่ 4 แห่งสกอตแลนด์ – แคมป์เบลมิสซิส, เอิร์ลแห่งที่ 2 ในอาร์กิลล์ – อเล็กซานเดอร์สจ๊วต (หัวหน้าบาทหลวงของจ่าแอนดรู), (ใน การต่อสู้ของฟิลด์ ฟอล์ดเดน) (เกิด พ.ศ. 2016)
วันถึงแก่กรรม > ตุลาคม

27 ตุลาคม – จอห์จ แมนเนอร์, ที่ 12 บารอน เด รอส – ขุนนางชาวอังกฤษ
วันถึงแก่กรรม > วันเดือนที่ไม่ปรากฏหลักฐานชัดเจน

โรเบิร์ท ฟาไบอัน – นักบันทึกเหตุการณ์ชาวอังกฤษ
ฮวา ซั่ว – นักประดิษฐ์ และนักพิมพ์ชาวจีน (เกิด พ.ศ. 1982)
วังคลองตลาด

| วังคลองตลาด |
| --- | --- |
th
ที่มา: ปากคลองตลาด
ข้อมูลทั่วไป
สถานะ: ถูกรื้อถอน
ประเภท: วัง
ที่ตั้ง: แขวงพระบรมมหาราชวัง เขตพระนคร
เมือง:  กรุงเทพมหานคร
ประเทศ:  ไทย
พิกัด:  13°44′34″N 100°29′42″E﻿ / ﻿13.74278°N 100.49500°E﻿ / 13.74278; 100.49500
เริ่มสร้าง: ไม่ปรากฏ
รื้อถอน: ไม่ปรากฏ
วังคลองตลาด เป็นวังที่ประทับของพระเจ้าราชวรวงศ์เธอ พระองค์เจ้ารองทรง กรมหมื่นสิทธิสุขุมการ พระราชโอรสในสมเด็จพระบวรราชเจ้ามหาเสนานุรักษ์ ตั้งอยู่ระหว่างวังของพระเจ้าบรมวงศ์เธอ กรมหลวงประจักษ์ศิลปาคม กับ พระเจ้าบรมวงศ์เธอ กรมหลวงสรรพสาตร์ศุภกิจ
ประวัติ

วังคลองตลาด เป็นวังที่ประทับของพระเจ้าราชวรวงศ์เธอ พระองค์เจ้ารองทรง กรมหมื่นสิทธิสุขุมการ พระราชโอรสในสมเด็จพระบวรราชเจ้ามหาเสนานุรักษ์ ตั้งอยู่ระหว่างวังของพระเจ้าบรมวงศ์เธอ กรมหลวงประจักษ์ศิลปาคม กับ พระเจ้าบรมวงศ์เธอ กรมหลวงสรรพสาตร์ศุภกิจเมื่อกรมหมื่นสิทธิสุขุมการสิ้นพระชนม์ ต่อมาเป็นที่ประทับของพระเจ้าบรมวงศ์เธอ พระองค์เจ้าจินดา
วัดนครชื่นชุ่ม

| วัดนครชื่นชุ่ม |
| --- | --- |

ชื่อสามัญ: วัดนครชื่นชุ่ม, วัดชื่นชุ่ม
ที่ตั้ง: ตำบลกระทุ่มล้ม อำเภอสามพราน จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูสังฆรักษ์เอนก สุชาโต
 สถานีย่อยพระพุทธศาสนา
วัดนครชื่นชุ่ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระทุ่มล้ม อำเภอสามพราน จังหวัดนครปฐม
วัดนครชื่นชุ่มประกาศตั้งวัดเมื่อวันที่ 5 มีนาคม พ.ศ. 2475 ในแผ่นดินพระบาทสมเด็จพระปกเกล้าเจ้าอยู่หัว สร้างโดยตระกูลกรรณสูต ซึ่งได้กล่าวไว้ว่าภายหลังที่ นายอากร ฮะหยง ซึ่งเป็นน้องชายของพระยาสุนทรบุรีศรีพิไชยสงคราม (อี้ กรรณสูต) ได้ถึงแก่อนิจกรรม ต่อมาอีกไม่นาน นางชุ่มภรรยาของท่านก็ถึงแก่กรรมบุตรแลหลานจึงได้นำเงินที่ได้รับบริจาคในงานครั้งนี้มาสร้างวัดเพื่อเป็นอนุสรณ์สถานแห่งบรรพบุรุษทั้งสอง ตั้งนามวัดว่า วัดชื่นชุ่ม ต่อมาวัดได้รับการบูรณปฏิสังขรณ์ในสมัยขุนนครรัฐเขตต์ จึงได้ผนวกนามของท่านเข้าไปด้วย และได้ชื่อใหม่ว่า "วัดนครชื่นชุ่ม" วัดได้รับพระราชทานวิสุงคามสีมา เมื่อวันที่ 17 มีนาคม พ.ศ. 2479 ปัจจุบันมีพระครูมงคลประภาส (สนั่น) เป็นเจ้าอาวาส
อุโบสถขนาด 5 ห้อง ด้านขวาของอุโบสถเป็นอนุสรณ์สถานพระครูสุนทรกิจโกศล (ชั้ว บัวหลั่น) ด้านข้างอนุสรณ์สถานพระครูสุนทรกิจโกศล (ชั้ว บัวหลั่น) มีรูปปั้นสมเด็จพระพุฒาจารย์ (โต พฺรหฺมรํสี) สิ่งศักดิ์สิทธิ์ในวัด มีศาลเจ้าแม่ตะเคียนและพ่อปู่ฤๅษี ศาลาแปดเหลี่ยม เจ้าแม่กวนอิม พระสีวลี พระพรหม และพระแม่ธรณีบีบมวยผม
วัดนก

วัดนก อาจหมายถึง
วัดนก กรุงเทพมหานคร
วัดนก จังหวัดชัยนาท
วัดนก จังหวัดพระนครศรีอยุธยา
วัดนก จังหวัดเพชรบุรี
วัดนก จังหวัดสงขลา
ฟุตบอลชิงแชมป์แห่งชาติยุโรป 2024 รอบคัดเลือก กลุ่มเอช

กลุ่ม เอช ของ ฟุตบอลชิงแชมป์แห่งชาติยุโรป 2024 รอบคัดเลือก เป็นหนึ่งในสิบกลุ่มที่จะใช้ตัดสินหาทีมที่ผ่านเข้ารอบสำหรับ ฟุตบอลชิงแชมป์แห่งชาติยุโรป 2024 รอบสุดท้ายในประเทศเยอรมนี. กลุ่ม เอช ประกอบไปด้วยหกทีม: เดนมาร์ก, ฟินแลนด์, คาซัคสถาน, ไอร์แลนด์เหนือ, ซานมารีโน และ สโลวีเนีย. แต่ละทีมจะลงเล่นพบกับทีมอื่นในรูปแบบเหย้าและเยือนในหนึ่ง รูปแบบพบกันหมด.
สองทีมที่ดีที่สุดจะได้ผ่านเข้ารอบโดยตรงสำหรับรอบสุดท้าย. การมีส่วนร่วมของ รอบคัดเลือกเพลย์ออฟ จะใช้ตัดสินขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2022–23.
ตารางคะแนน

| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  เดนมาร์ก | 10 | 7 | 1 | 2 | 19 | 10 | +9 | 22 | เข้ารอบสำหรับ รอบสุดท้าย |  | — | 2–1 | 3–1 | 3–1 | 1–0 | 4–0 |
| 2 |  สโลวีเนีย | 10 | 7 | 1 | 2 | 20 | 9 | +11 | 22 | เข้ารอบสำหรับ รอบสุดท้าย |  | 1–1 | — | 3–0 | 2–1 | 4–2 | 2–0 |
| 3 |  ฟินแลนด์ | 10 | 6 | 0 | 4 | 18 | 10 | +8 | 18 | ผ่านเข้าสู่ เพลย์ออฟ ผ่าน เนชันส์ลีก |  | 0–1 | 2–0 | — | 1–2 | 4–0 | 6–0 |
| 4 |  คาซัคสถาน | 10 | 6 | 0 | 4 | 16 | 12 | +4 | 18 | ผ่านเข้าสู่ เพลย์ออฟ ผ่าน เนชันส์ลีก |  | 3–2 | 1–2 | 0–1 | — | 1–0 | 3–1 |
| 5 |  ไอร์แลนด์เหนือ | 10 | 3 | 0 | 7 | 9 | 13 | −4 | 9 |  |  | 2–0 | 0–1 | 0–1 | 0–1 | — | 3–0 |
| 6 |  ซานมารีโน | 10 | 0 | 0 | 10 | 3 | 31 | −28 | 0 |  |  | 1–2 | 0–4 | 1–2 | 0–3 | 0–2 | — |
แหล่งที่มา: ยูฟ่า
กฎการจัดอันดับ: เงื่อนไข
หมายเหตุ:
1 2  คะแนน เฮดทูเฮด: เดนมาร์ก 4, สโลวีเนีย 1.
1 2  ผลต่างประตูในกลุ่มทั้งหมดแต่ละนัด: ฟินแลนด์ +8, คาซัคสถาน +4.
ผู้ทำประตู

มีการทำประตู 85 ประตู จากการแข่งขัน 30 นัด เฉลี่ย 2.83 ประตูต่อนัด
การทำประตู 7 ครั้ง
รัสมุส ฮอยลุนด์
การทำประตู 5 ครั้ง
เบนยามิน แชชกอ
การทำประตู 4 ครั้ง
ดาเนียล แฮคันส์
บัคห์ตียาร์ ซายนุตดินอฟ
การทำประตู 3 ครั้ง
โยนัส วิน
โอลิเวอร์ อันต์มัน
อาบัต อายม์เบตอฟ
ดิออน ชาร์ลส์
อันดราช ชปอราร์
การทำประตู 2 ครั้ง
พีแยร์-เอมิล ฮอยปีแยร์
โยแอคิม เมเลอ
โรเบิร์ต สก็อฟ
เบนจามิน คัลล์มัน
โยเอ็ล โปฮ์ยันปาโล
เตมู ปุกกี
ปีรี ซอยรี
อิสลัม เชสโนคอฟ
มัคซิม ซาโมโรดอฟ
อัสค์ฮัต ทากีเบอร์เกน
ยัน โวโรกอฟสกี
ไอแซค ไพรซ์
แอริก ยานฌา
ฌาน วีป็อตนิก
การทำประตู 1 ครั้ง
ทอมัส ดิเลนีย์
เครสแจน อีเรกเซิน
ยูซุฟ พออุลเซิน
เกล็น คามารา
รอบิน ล็อด
โรเบิร์ต เทย์เลอร์
รามาซาน โอราซอฟ
จอนนี เอฟวันส์
จอช มาเจนนิส
คอนอร์ แมคเมนามิน
พอล สมีท
ฟิลิปโป เบราร์ดี
ซิโมเน ฟรันซิโอซี
อาเลสซันโดร โกลีนุชชี
ดาวิด เบรคาลอ
อาดัม กเนซดา แชรีน
ฌาน คาร์นีชนิก
ซานดี ลอวริช
ยาน มลาการ์
เบนยามิน แวร์บิช
การทำเข้าประตูตัวเอง 1 ครั้ง
จอนนี เอฟวันส์ (ในนัดที่พบกับ สโลวีเนีย)
โรเบร์โต ดิ ไมโอ (ในนัดที่พบกับ สโลวีเนีย)
แหล่งข้อมูลอื่น

UEFA Euro 2024, UEFA.com
European Qualifiers, UEFA.com
| ด ค กฟุตบอลชิงแชมป์แห่งชาติยุโรป 2024 รอบคัดเลือก |
| --- | --- |
 รอบแบ่งกลุ่ม กลุ่ม เอ  กลุ่ม บี  กลุ่ม ซี  กลุ่ม ดี  กลุ่ม อี  กลุ่ม เอฟ  กลุ่ม จี  กลุ่ม เอช  กลุ่ม ไอ  กลุ่ม เจ  เพลย์ออฟ 
การแข่งขันที่เกี่ยวข้อง: ยูฟ่าเนชันส์ลีก ฤดูกาล 2022–23
วัดกลาง (จังหวัดสุพรรณบุรี)

สำหรับวัดกลางแห่งอื่น ดูที่ วัดกลาง
| วัดกลาง |
| --- | --- |

ชื่อสามัญ: วัดกลาง, วัดกลางบางปลาม้า
ที่ตั้ง: ตำบลโคกคราม อำเภอบางปลาม้า จังหวัดสุพรรณบุรี
ประเภท: วัดราษฎร์
นิกาย: มหานิกาย
เจ้าอาวาส: พระวิมลภาวนานุสิฐ
 สถานีย่อยพระพุทธศาสนา
วัดกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกคราม อำเภอบางปลาม้า จังหวัดสุพรรณบุรี ที่ดินตั้งวัดมีเนื้อที่ 11 ไร่ 23 ตารางวา
วัดกลาง หรือ วัดกลางบางปลาม้า เป็นวัดเก่าแก่ที่เชื่อกันว่าเป็นวัดที่มีความรุ่งเรืองวัดหนึ่งในสมัยกรุงศรีอยุธยา ได้เปลี่ยนชื่อเป็น วัดสวนป่าปฏิบัติธรรม (วัดกลาง) เมื่อราวปี พ.ศ. 2441 ต่อมาหลังจากที่มีถนนสาย 340 (สุพรรณบุรี-บางบัวทอง-ลาดหลุมแก้ว) ตัดผ่านด้านหลังวัด ทำให้พื้นที่บริเวณที่เป็นสวนป่าอยู่คนละฟากถนนกับอุโบสถและศาลาการเปรียญ สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2430 ได้รับพระราชทานวิสุงคามสีมาเมื่อวันที่ 4 ธันวาคม พ.ศ. 2558
อาคารเสนาสนะที่สำคัญ ได้แก่ อุโบสถหลังเก่า กว้าง 8.50 เมตร ยาว 15 เมตร อุโบสถหลังใหม่กว้าง 10 เมตร ยาว 20 เมตร ศาลาการเปรียญ กว้าง 23 เมตร ยาว 40 เมตร สร้างเมื่อ พ.ศ. 2510 หอสวดมนต์ กว้าง 10 เมตร ยาว 15 เมตร กุฏิสงฆ์ จำนวน 6 หล้ง วิหาร กว้าง 7 เมตร ยาว 13 เมตร และศาลาอเนกประสงค์ กว้าง 13 เมตร  ยาว 28 เมตร ปูชนียวัตถุที่สำคัญ ได้แก่ พระพุทธรูปสลักด้วยหินทรายแดงและหินครกเขียว และเจดีย์บรรจุพระบรมธาตุ บริเวณห้องโถงในเจดีย์วาดภาพพุทธประวัติ ส่วนระเบียงรอบโถงภายในองค์เจดีย์วาดฉากนรกและเขียนกำกับว่าการลงทัณฑ์แต่ละอย่างเกิดจากพฤติกรรมอะไร
รายนามเจ้าอาวาส

พระอธิการเขียว พ.ศ. 2441–2445
พระอธิการช้าง พ.ศ. 2446–2449
พระอธิการยศ พ.ศ. 2450–2460
พระครูสุขพรหมศร พ.ศ. 2461–2482
พระอธิการมา โชติโก พ.ศ. 2483–2504
พระวิมลภาวนานุสิฐ พ.ศ. 2505–ปัจจุบัน
วัดนครธรรม

| วัดนครธรรม |
| --- | --- |

ชื่อสามัญ: วัดนครธรรม, วัดสระลพ
ที่ตั้ง: ตำบลวัฒนานคร อำเภอวัฒนานคร จังหวัดสระแก้ว
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อขาว หรือ หลวงพ่อปูน
 สถานีย่อยพระพุทธศาสนา
วัดนครธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวัฒนานคร อำเภอวัฒนานคร จังหวัดสระแก้ว
วัดนครธรรม เดิมชื่อ วัดสระลพ เพราะพบสระน้ำโบราณสี่เหลี่ยมผืนผ้าภายในวัด ตัววัดตั้งขึ้นใหม่ภายหลังจากที่ชาวลาวได้เข้ามาตั้งถิ่นฐาน โดยมีการนำพระพุทธรูปหลวงพ่อขาว พระพุทธรูปศิลปะล้านช้างจากวัดร้างที่บ้านจิกมาประดิษฐาน มีเรื่องเล่ากันว่าเมื่อครั้งสมเด็จพระนเรศวรเสด็จไปตีเมืองละแวกของกัมพูชา ได้มาพักทัพค้างแรมและโปรดให้ขุดสระขึ้น ชาวบ้านและทางวัดเชื่อกันว่า สระดังกล่าวคือสระลพในวัดนี้ ต่อมาเปลี่ยนชื่อเป็น "วัดนครธรรม" เพื่อให้เป็นมงคลนามแก่พระครูวิวัฒน์นครธรรม สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2430 เริ่มแรกสร้างอุโบสถหนึ่งหลัง จากนั้นอัญเชิญหลงพ่อขาวมาประดิษฐาน โดยขณะที่อัญเชิญมานั้นเอง ได้มีภิกษุเห็นน้ำพระเนตรของหลวงพ่อไหลออกมา พร้อมกันนั้นได้เกิดฝนตกลงมาอย่างหนัก ได้รับพระราชทานวิสุงคามสีมาเมื่อวันที่ 27 สิงหาคม พ.ศ. 2526
ปูชนียวัตถุที่สำคัญ คือ หลวงพ่อขาว หรือ หลวงพ่อปูน เป็นพระพุทธรูปโบราณนั่งขัดสมาธิสร้างด้วยปูนขาว หน้าตักกว้าง 130.9 เซนติเมตร และ สูง 199 เซนติเมตร วัดนครธรรมยังมีพระบรมสารีริกธาตุที่อัญเชิญมาจากวัดปมะดุลลาราชะมหาวิหาร เมืองรัตนปุระ ประเทศศรีลังกา รอยพระพุทธบาทจำลองและพระสยามเทวาธิราช
วัดธ่อเจริญธรรม

| วัดธ่อเจริญธรรม |
| --- | --- |

ที่ตั้ง: ตำบลท่าราบ อำเภอเมืองเพชรบุรี จังหวัดเพชรบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดธ่อเจริญธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ใกล้แม่น้ำเพชรบุรี ในตำบลท่าราบ อำเภอเมืองเพชรบุรี จังหวัดเพชรบุรี
วัดธ่อเจริญธรรม ไม่ทราบแน่ชัดว่าสร้างขึ้นเมื่อใด แต่จากสิ่งก่อสร้างที่หลงเหลืออยู่น่าจะมีมาตั้งแต่สมัยอยุธยาตอนปลาย สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2484
อาคารเสนาสนะที่สำคัญ ได้แก่อุโบสถทรงไทย ก่ออิฐถือปูน ขนาด 5 ห้อง ฐานอ่อนโค้งเล็กน้อย หัวเสาปูนปั้นเป็นแบบบัวแวงและกรวยเชิง ผนังทางด้านหน้า (ทิศตะวันออก) พระประธานปูนปั้น ปางมารวิชัยขนาดใหญ่ ประดิษฐานอยู่บนฐานชุกชี ประดับด้วยลวดลายปูนปั้น ด้านหน้ามีพระอัครสาวกนั่งประคองอัญชลีอยู่ทั้งสองข้าง บนฐานชุกชีที่แยกออกมา ที่ผนังด้านหลังพระประธาน มีร่องรอยการเปลี่ยนแปลงที่ตั้งพระประธาน ในลักษณะขยับออกมาด้านหน้าและยกให้สูงขึ้น เจดีย์รายจำนวน 8 องค์ หอระฆังได้รับการบูรณะใหม่ เสากลมมีหลังคาซ้อนลดหลั่น 3 ชั้น ศาลาการเปรียญทางวัดรื้อไปเมื่อ พ.ศ. 2530
วัดนก (จังหวัดพระนครศรีอยุธยา)

| วัดนก |
| --- | --- |


ที่ตั้ง: ตำบลประตูชัย อำเภอพระนครศรีอยุธยา จังหวัดพระนครศรีอยุธยา
ประเภท: วัดร้าง
 สถานีย่อยพระพุทธศาสนา
วัดนก เป็นวัดร้างที่ตั้งอยู่ที่ ตำบลประตูชัย อำเภอพระนครศรีอยุธยา จังหวัดพระนครศรีอยุธยา โดยตั้งอยู่ทางทิศตะวันออกเฉียงใต้ของ วัดมหาธาตุ
วัดนกแห่งนี้สร้างในสมัยกรุงศรีอยุธยาแต่ไม่ปรากฏนามผู้สร้าง โดยวัดนกได้ปรากฏในพระราชพงศาวดารว่าเป็นที่พำนักจำพรรษาของ พระมหาเถรคันฉ่อง หลังจากที่สมเด็จพระนเรศวรมหาราช ได้กวาดต้อนครัวมอญลงมาหลังจากประกาศอิสรภาพ ส่วน พระยาเกียรติ พระยาราม โปรดเกล้าฯ ให้ตั้งบ้านเรือนอยู่ใกล้วัดขุนแสน
ในคำอธิบายแผนที่พระนครศรีอยุธยาของพระยาโบราณราชธานินทร์ (พร เดชะคุปต์) ได้มีการกล่าวถึงวัดนกไว้ว่า ด้านหลังวัดเป็นที่ขาย ขัน ถาด พาน เครื่องทองเหลือง ส่วนหน้าวัดเป็นตลาดสดเช้าเย็น ส่วนในปัจจุบันกรมศิลปากรได้ขึ้นทะเบียนวัดนกเป็นโบราณสถานและได้ทำการขุดแต่งบูรณะปฏิสังขรณ์จนอยู่ในสภาพปัจจุบันโดยโบราณสถานของวัดที่ยังคงหลงเหลืออยู่คือ พระปรางค์ กับ พระวิหาร  ปรางค์ประธาน มีทางเข้าสู่ครรภคูหาทางด้านตะวันออก จัดว่าเป็นปรางค์ในระยะแรกสุดของสมัยอยุธยา ต่อมาภายหลังมีการบูรณะองค์ปรางค์โดยการต่อมุขด้านหน้าองค์ปรางค์ให้ยาวออกมา ฐานของมุขแอ่นโค้งซึ่งน่าจะเป็นการบูรณะในสมัยอยุธยาตอนปลาย
วัดประชุมคงคา

| วัดประชุมคงคา |
| --- | --- |

ที่ตั้ง: ตำบลบางละมุง อำเภอบางละมุง จังหวัดชลบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดประชุมคงคา นามวัดที่ประชาชนนิเรียก วัดโรงโป๊ะ เจ้าอาวาส เมื่อ พ.ศ. 2542 คือ พระครูพิพัฒนธรรมคุณ (จรินทร์ วิจิตตโก)
ประวัติความเป็นมาของวัดจากการบอกเล่า วัดนี้ตั้งอยู่ใกล้ชายทะเล ชาวบ้านมีอาชีพทำการประมง ได้ร่วมกันสร้างวัดขึ้นเมื่อ พ.ศ. ไหนไม่มีใครทราบ วัดนี้มีบ่อน้ำจีด ชาวบ้านที่อยู่ตามชายทะเลได้มาตักเอาน้ำไปดื่มกิน จึงได้ตั้งชื่อวัดว่า วัดประชุมคงคา วัดมีเจดีย์บรรจุพระบรมสารีริกธาตุ
วัดกลาง

วัดกลาง อาจหมายถึง
วัดกลาง จังหวัดกาฬสินธุ์
วัดกลาง อำเภอชุมแพ จังหวัดขอนแก่น
วัดกลาง อำเภอเมืองขอนแก่น จังหวัดขอนแก่น
วัดกลาง อำเภอท่าใหม่ จังหวัดจันทบุรี
วัดกลาง อำเภอเมืองจันทบุรี จังหวัดจันทบุรี
วัดกลาง อำเภอแหลมสิงห์ จังหวัดจันทบุรี
วัดกลาง จังหวัดชลบุรี
วัดกลาง จังหวัดชัยนาท
วัดกลาง อำเภอเวียงแก่น จังหวัดเชียงราย
วัดกลาง อำเภอเวียงป่าเป้า จังหวัดเชียงราย
วัดกลาง จังหวัดตราด
วัดกลาง อำเภอท่าอุเทน จังหวัดนครพนม
วัดกลาง อำเภอนาแก จังหวัดนครพนม
วัดกลาง อำเภอบ้านแพง จังหวัดนครพนม
วัดกลาง อำเภอเมืองนครพนม จังหวัดนครพนม
วัดกลางบางพระ จังหวัดนครปฐม
วัดกลาง จังหวัดนครศรีธรรมราช
วัดกลาง จังหวัดน่าน
วัดกลาง อำเภอเมืองบุรีรัมย์ จังหวัดบุรีรัมย์
วัดกลาง อำเภอนางรอง จังหวัดบุรีรัมย์
วัดกลาง อำเภอประโคนชัย จังหวัดบุรีรัมย์
วัดกลางปักธงชัย อำเภอปักธงชัย จังหวัดนครราชสีมา
วัดกลาง อำเภอท่าเรือ จังหวัดพระนครศรีอยุธยา
วัดกลาง อำเภอนครหลวง จังหวัดพระนครศรีอยุธยา
วัดกลาง อำเภอบางบาล จังหวัดพระนครศรีอยุธยา
วัดกลาง อำเภอบางปะอิน จังหวัดพระนครศรีอยุธยา
วัดกลาง อำเภอมหาราช จังหวัดพระนครศรีอยุธยา
วัดกลาง อำเภอเสนา จังหวัดพระนครศรีอยุธยา
วัดกลาง จังหวัดพัทลุง
วัดกลาง จังหวัดพิษณุโลก
วัดกลาง จังหวัดแพร่
วัดกลาง จังหวัดมหาสารคาม
วัดกลาง จังหวัดแม่ฮ่องสอน
วัดกลาง อำเภอเกษตรวิสัย จังหวัดร้อยเอ็ด
วัดกลาง อำเภอจตุรพักตรพิมาน จังหวัดร้อยเอ็ด
วัดกลาง อำเภอโพธิ์ชัย จังหวัดร้อยเอ็ด
วัดกลาง อำเภอสุวรรณภูมิ จังหวัดร้อยเอ็ด
วัดกลาง (ศรีทองนพคุณ) อำเภอเสลภูมิ จังหวัดร้อยเอ็ด
วัดกลาง อำเภออาจสามารถ จังหวัดร้อยเอ็ด
วัดกลาง จังหวัดราชบุรี
วัดกลาง จังหวัดลพบุรี
วัดกลาง อำเภอขุขันธ์ จังหวัดศรีสะเกษ
วัดกลาง อำเภอราษีไศล จังหวัดศรีสะเกษ
วัดกลางอัมรินทราวาส จังหวัดศรีสะเกษ
วัดกลาง อำเภอกุสุมาลย์ จังหวัดสกลนคร
วัดกลาง อำเภอพรรณานิคม จังหวัดสกลนคร
วัดกลาง หมู่ที่ 16 ตำบลอากาศ อำเภออากาศอำนวย จังหวัดสกลนคร
วัดกลาง หมู่ที่ 9 ตำบลอากาศ อำเภออากาศอำนวย จังหวัดสกลนคร
วัดกลาง จังหวัดสงขลา
วัดกลาง อำเภอพระประแดง จังหวัดสมุทรปราการ
วัดกลางวรวิหาร จังหวัดสมุทรปราการ
วัดกลาง จังหวัดสิงห์บุรี
วัดกลาง จังหวัดสุพรรณบุรี
วัดกลาง จังหวัดสุราษฎร์ธานี
วัดกลางสุรินทร์ จังหวัดสุรินทร์
วัดกลาง อำเภอรัตนบุรี จังหวัดสุรินทร์
วัดกลาง จังหวัดหนองคาย
วัดกลาง ตำบลบางพลับ อำเภอโพธิ์ทอง จังหวัดอ่างทอง
วัดกลาง (กลางพุฒนิมิต) ตำบลบ่อแร่ อำเภอโพธิ์ทอง จังหวัดอ่างทอง
วัดกลาง อำเภอเมืองอ่างทอง จังหวัดอ่างทอง
วัดกลาง จังหวัดอำนาจเจริญ
วัดกลางธรรมสาคร จังหวัดอุตรดิตถ์
วัดกลาง อำเภอพิบูลมังสาหาร จังหวัดอุบลราชธานี
วัดกลาง อำเภอเมืองอุบลราชธานี จังหวัดอุบลราชธานี
วัดประชุมธาตุชนาราม

| วัดประชุมธาตุชนาราม |
| --- | --- |

ชื่อสามัญ: วัดประชุมธาตุชนาราม, วัดยุงเกา
ที่ตั้ง: อำเภอตุมปัต รัฐกลันตัน ประเทศมาเลเซีย
ประเภท: วัดไทย
นิกาย: มหานิกาย
เจ้าอาวาส: พระครูพิพัฒน์อรรถกิจ
 สถานีย่อยพระพุทธศาสนา
วัดประชุมธาตุชนาราม เป็นวัดไทยสังกัดคณะสงฆ์ฝ่ายมหานิกาย ตั้งอยู่ในอำเภอตุมปัต รัฐกลันตัน ประเทศมาเลเซีย มีพระครูพิพัฒน์อรรถกิจ เป็นเจ้าอาวาส
วัดประชุมธาตุชนาราม หรือเดิมชื่อว่า วัดยุงเกา เป็นวัดโบราณอายุมากกว่า 400 ปี คำว่า "ยุงเกา" น่าจะแปลว่า เผาเรือใหญ่ที่บริเวณนี้ แสดงว่า สมัยก่อนมีเรือเข้ามาถึงบริเวณนี้ ในสมัยรัชกาลที่ 6 พ.ศ. 2458 พระบาทสมเด็จพระมงกุฎเกล้าเจ้าอยู่หัว เสด็จพระราชดำเนินทางชลมารคถึงอำเภอตากใบและเสด็จมาประทับ ณ วัดชลธาราสิงเห เพื่อทอดพระเนตรการแข่งเรือ พระครูโอภาสพุทธคุณ (กิ๋ว) เจ้าอาวาสวัดประชุมธาตุชนารามในตอนนั้นได้นำพระสงฆ์จำนวนหนึ่งจากกลันตันเฝ้ารับเสด็จ
อุโบสถน่าจะสร้างโดย์พระสงฆ์หรือช่างพื้นบ้านในอำเภอตุมปัต มีจารึกที่ธรรมจักรหน้าอุโบสถระบุว่าสร้างเมื่อ พ.ศ. 2461 อุโบสถหันหน้าไปทางทิศตะวันตก เป็นอุโบสถไม้ยกพื้นสูงมีใต้ถุน มีหลักฐานว่าได้ผูกพัทธสีมาฝังลูกนิมิต แต่ยังไม่ทำใบเสมา ด้านหน้ามีระเบียงและทำบันไดขึ้นสองข้างมาบรรจบกันที่ระเบียงหน้าประตู ฝาอุโบสถคล้ายฝาปะกนแต่ช่องลูกฟักใหญ่กว่าและสลับช่องลูกฟักแนวตั้งกับแนวนอนแบบเรือนพื้นบ้านมลายู หลังคาอุโบสถทำเครื่องประดับหลังคาแบบมลายู ทีหางหงส์เศียรนาค ภายในอุโบสถมีภาพจิตรกรรมบนเพดาน วาดเป็นรูปพระจันทร์ พระอาทิตย์